নগাঁৱত কালি অৰ্থাৎ ২৪ অক্টোবৰৰ আৱেলি সংঘটিত এক শোকাৱহ ঘটনাত এটি কন্যা শিশুৰ শলিল সমাধি ঘটে। নগাঁৱৰ বটদ্ৰবা থানাৰ অন্তৰ্গত বটদ্ৰৱা ভেলেউগুৰিৰ কেৰিমেৰিত উক্ত ঘটনাটো সংঘটিত হয়।
নিহত শিশুটিক বটদ্ৰৱাৰ বেছামাৰী গাঁৱৰ মোক্তাৰ হুছেইন কবিৰৰ ২ বছৰীয়া কন্যা মাহিন আহমেদ বুলি চিনাক্ত কৰা হৈছে।
প্ৰাপ্ত তথ্য মতে, ভেলেউগুৰিৰ কেৰিমেৰিত থকা ককাকৰ ঘৰত ফুৰিবলৈ অহা মাহিন কালি আৱেলি ঘৰৰ লগত থকা পুখৰীত পৰি আকস্মিকভৱে মৃত্যুক আঁকোৱালি ল'ব লগা হয়। পৰিয়ালৰ লোকে শিশুটিক নগাঁৱৰ অসামৰিক চিকিৎসালয়লৈ আনে যদিও চিকিৎসকে তেওঁক মৃত বুলি ঘোষণা কৰে।
এইদৰে অকালতে পানীত পৰি এটি কন্যা শিশুয়ে মৃত্যুক আঁকোৱালি ল'ব লগা হোৱা ঘটনাই সমগ্ৰ অঞ্চলটোত এক শোকাকূল পৰিৱেশৰ সৃষ্টি কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
